સૌપ્રથમ મકાઈનાં છોતરાં ઉખાડી આખાને આખા મકાઈ દાણા સાથે કૂકરમાં ચાર સીટી મારી બાફી લો. ઠંડા પડે એટલે ચાકુ વડે દાણા ઉતારી લેવા. તે દાણા પાણીમાં નીતારી નાંખવા, જેથી સફેદ રેસા છૂટાં પડી જશે. ત્યારબાદ દાણા મિક્સરમાં વાટી લેવા. લીલાં મરચાં, કોથમીર અલગથી વાટી રાખવાં. મેંદાના લોટમાં મીઠું અને તેલનું મોણ જરૂર મુજબ નાંખીને પૂરી જેવો લોટ બાંધો. હવે એક કડાઈમાં બે ચમચા તેલ મૂકો. તેલ ગરમ થવા આવે એટલે તેમાં રાંઈ નાંખો. રાઈ તતડે એટલે તેમાં લીલા મરચાં, કોથમીરની પેસ્ટ નાંખીને સાંતળવી. ત્યારબાદ તેમાં મકાઈના દાણાની પેસ્ટ નાંખવી. હવે તેમાં મીઠું, હળદર, ધાણા-જીરૂં, ખાંડ, લીંબુ, તલ અને વરિયાળી નાંખવાં. બરાબર લચકા પડતું થાય એટલે તેમાં કોપરાંની છીણ નાંખવી. તેને બરાબર હલાવી આંચ ઉપરથી નીચે ઉતારવું.